open-index/open-wikipedia-markdown huggingface dataset:
Diego de Ordás

**Diego de Ordás**, også kjent som *Diego de Ordas* (1480–1532) dro til Cuba som ung hvor han deltok under Spanias erobring av Cuba under conquistadoren Diego Velázquez de Cuéllar. I 1518 ble han med Hernán Cortés under erobringen av det som skulle bli Ny-Spania. Den 25. mars 1519 deltok han i slaget ved Ceutla mot mayafolket, ved Grijalvaelven i delstaten Tabasco. Ordás var den første europeer som besteg vulkanen Popocatépetl. Han var med på erobringen av Tenochtitlan i 1521. Etter erobringen utforsket han områder i Oaxaca og Veracruz hvor han seilte oppover Coatzacoalcoselven. Han ble sendt til Spania for å berette om erobringen av Tenochtitlan og kom tilbake til Mexico i 1525 hvor han oppholdt seg i 4 år. Senere reiste han tilbake til Spania for å søke om tillatelse til å utforske Syd-Amerika. Han døde i Venezuela i 1532.

## Referanser
Take the Lead

***Take the Lead*** er en film om Pierre Dulain (Antonio Banderas) som lærer bort selskapsdans i sitt eget studio i New York. Han begynner å lære bort dans til elever på en offentlig skole. De har gjensitting og blir tvunget til å lære selskapsdans, noe som ligger milevidt fra deres hverdag. Dette er en fin blanding av hiphop og klassisk selskapsdans.

Antonio Banderas sa først nei til rollen i filmen fordi han ble fortalt at den handlet om selskapsdans, men etter at han hadde snakket med regissøren og skjønte at det ikke bare handlet om det, ble han med.

Dette er regissør Liz Friedlanders  første langfilm. Tidligere har hun bare laget musikkvideoer. 

Filmen er bygget på en sann historie.

## Handling
En gruppe studenter forbereder seg til en skole-dans. Men Rock ankommer med en ødelagt billett, og nektes inngang av Mr. Temple og rektor James. Etterpå blir Rock provosert av noen kjeltringer, og går med på å ødelegge rektors bil. Men når en ny danse-lærer, Pierre Dulaine, kommer dit, stikker alle sammen av. Pierre forsøker senere å lære studentene dansing, og forteller om en danse-konkurranse som han ønsker at studentene skal delta på. 

Men alle studentene må betale 200 dollar i gebyr for i det hele tatt få muligheten til å delta ved konkurransen. Imidlertid klarer Pierre å inspirere dem, og lover å betale gebyret for alle som ønsker å delta. Mr. Temple klager over skolens ressurser som blir kastet bort på danse-programmet. Når Pierre blir med på et møte sammen med foreldrene, overbeviser han dem om å holde programmet gående etter å ha demonstrert hvordan dans har lært studentene lag-arbeid, respekt og verdighet. Ved konkurransen kunngjøres det at en pris på 5 000 dollar skal gis til det vinnende laget. 

## Skuespillere
* Antonio Banderas som Pierre Dulaine. En ny danse-instruktør.
* Alfre Woodard som skolens rektor Augustine James
* John Ortiz som Mr. Joseph Temple. En lærer som bare bryr seg om akademisk suksess.
* Rob Brown som Jason "Rock" Rockwell
* Yaya DaCosta som LaRhette Dudley
* Dante Basco som Ramos
* Elijah Kelley som Danjou
* Jenna Dewan som Sasha Bulut.
* Laura Benanti som Tina

## Eksterne lenker
*
Red Ensign

**Red Ensign** er benevnelsen på Storbritannias handelsflagg. Navnet har det fått fordi flagget består av en rød flaggduk der unionsflagget, Union Jack, er innsatt i øvre felt ved stangen.

Flagget kalles også *Red duster*, fordi avlagte flagg angivelig skal ha blitt benyttet som filler til rengjøring ombord. Navnet *Butcher's apron* er også kjent, da mot bakgrunn av britisk kolonihistorie. Tidligere var en del britiske koloniers flagg basert på Red Ensign, deriblant både Canada og Sør-Afrika.

## Litteratur
*Graham Bartram: *British Flags and Emblems*, 2004
*Tim Wilson: *Flags at Sea: A guide to the flags flown at sea by British and some foreign ships, from the 16th century to the present day, illustrated from the collections of the National Maritime Museum*, 1999
Roscoe Tanner

**[[Roscoe Tanner]]** (født 15. oktober 1951 i Chattanooga i Tennessee) er en tidligere amerikansk profesjonell tennisspiller. Han hadde en av verdens hardeste server, den ble målt til hele 225 km/t.

Roscoe Tanner ble profesjonell i 1968 og var aktiv til 1985. I løpet av 1974–81 vant han 16 single- og 13 doubleturneringer på ATP-touren. Han spilte to Grand Slam-finaler og vant én Grand Slam-tittel. I 1979 var han ranket som verdens fjerde beste tennisspiller.  

Hans tenniskarriere var samtidig som Björn Borg, Jimmy Connors, John McEnroe og Guillermo Vilas var på topp. Han møtte disse spilleren ved 51 anledninger og vant 14. I 1977 vant Tanner sin eneste Grand Slam-tittel da han beseiret argentineren Guillermo Vilas med 6-3, 6-3, 6-3 i finalen i Australian Open. I 1979 var han i Wimbledon-finalen der han tapte knepent mot Björn Borg i en jevn og tøff kamp over fem sett.

Tanner spilte også på det amerikanske Davis Cup-laget 1975&ndash;77 og i 1981. Han spilte totalt 13 Davis Cup-kamper hvorav han vant 9.

Etter tenniskarrieren har Tanner begått en rekke økonomiske lovbrudd og avtjener for tiden (fra januar 2006) en fengselsstraff på to år for sjekkbedrageri. Han har skrevet selvbiografien «Double Fault: My Rise And Fall, And My Road Back».

## Grand Slam-titler
*  **[[Australian Open]]:**
** Single menn: 1977 (han beseiret Guillermo Vilas med 6-3, 6-3, 6-3 i finalen)

## Referanser


## Eksterne lenker
*
Den nye kapellanen

**«Den nye kapellanen»** er en novelle av Hans E. Kinck, først utgitt i samlingen *Fra hav til hei* i 1897. Den er en også del av novelle-filmen *[[Flaggermusvinger]]*, som samler tre av Kincks noveller. I filmen spiller Jon Eikemo rollen som faren i huset.

## Handling
Folket på *Vassendgården* er veldig nysgjerrige, og en dag går en fremmedkar forbi oppe i fjellet. Han stanser ikke når de roper, men går videre. Dagen etter går han tilbake lenger nede i dalen. Alle løper til for å se den fremmede. Faren i huset, Jon, legger seg på kanten av et stup med en øks i hånda. Kona Marta løper lenger bortover veien. Da fremmedkaren ikke kommer, løper hun tilbake til Jon. Fremmedkaren har gått, og Jon har falt ned stupet. Han ligger der blodig og lurer på om det kanskje var den nye kapellanen som hadde gått forbi. Marta sier at hun ikke så det.

Ved begravelsen til Jon står fremedkaren sammen med presten. Marta spør klokkeren, men får ikke svar. Når hun spør en annen som er tilstede, sier han at ja, det er den nye kapellanen. Når de får høre dette, ser sønnen til Marta, Vetle-Ola, tindrende opp på sin mor.

## Tema og budskap
Nysgjerrigheten kan gå for langt. Menneskene er mer opptatt av å vite hvem den fremmede var, enn å være lei seg for at Jon, far og ektefelle er død. De løper og skriker når fremmedkaren går forbi, og vil så gjerne vite hvem det er. Jon sine siste ord var om det kanskje var den nye kapellanen som var denne fremmedkaren.

## Referanser


## Eksterne lenker
Anders Jacobsen

**Anders Jacobsen** er navnet til flere personer:

*Anders Jacobsen (handikappidrettsutøver), norsk tidligere ski-alpinist
*Anders Jacobsen (fotballspiller), norsk fotballtrener og tidligere -spiller
*Anders Jacobsen (skihopper), norsk skihopper
*Anders Jacobsen (skuespiller), norsk skuespiller
Christer

**Christer** og **Krister** er varianter av mannsnavnet Kristian, avledet av det latinske navnet *Christianus* som er avledet av det greske ordet *khristianós* som betyr «tilhenger av Kristus».

## Utbredelse
Navnet var mest populært som døpenavn i Norge på 1980-tallet. Krister er en mindre vanlig variant av navnet. I Sverige var navnet mest populært som døpenavn på 1940- og 1950-tallet.

|}

## Kjente personer med navnet
* Krister Henriksson (1946&ndash;), svensk skuespiller blant annet kjent for rollen som Kurt Wallander
* Christer Pettersson (1947&ndash;2004), svenske mistenkt for drapet på Olof Palme i 1986
* Christer Sjögren (1950&ndash;), svensk sanger, vokalist i Vikingarna
* Christer Fuglesang (1957&ndash;), svensk astronaut
* Christer Falch (1969&ndash;), norsk plateprodusent og tv-personlighet
* Christer Basma (1972&ndash;), norsk fotballspiller
* Krister Trondsen (1978&ndash;), norsk langrennsløper

## Referanser


## Eksterne lenker
*
Sveit

**Sveit** (av latin *secta*, fransk *[[suite]]*) er et norrønt ord for «lag» eller «flokk». I vikingtiden og middelalderen ble sveit brukt om en mindre, ofte selvstendig tropp av krigere eller hirdmenn. I nyere militærterminologi kan sveit være en halvtropp eller del av en større avdeling. Ordet har særlig vært brukt om en gruppe militærfly som handler sammen, gjerne en strids- eller manøverformasjon på tre fly. I dag kalles en slik sveit gjerne en «ving».

Hirden som var Nasjonal Samlings paramilitære, politiske elitestyrke fra 1934 til 1945, var organisert militært med «lag», «tropp», «sveit», «fylking» og «regiment». Også Arbeidstjenesten som ble opprettet i 1941, fulgte denne organiseringen. Hver fylking under en fylkingsfører bestod av flere sveiter. En sveit tilsvarte en leir. Sveitene utgjorde normalt tre tropper à 45 mann, og hver tropp av tre lag à 15 mann. Sveitene var under ledelse av en sveitfører.

## Referanser
Utgivelsesfrekvens

**Utgivelsesfrekvens** er en betegnelse på hvor ofte en publikasjon blir gitt ut. Aviser blir ofte klassifiert etter utgivelsesfrekvens. 

## Eksempler på utgivelsesfrekvens
* Dagsavis – Daglig
* Ukeavis – Hver uke
* Ukeblad – hver uke
* Månedsavis – Hver måned
Publikasjon

En **publikasjon** er et medium som offentliggjøres (publiseres), som regel et trykt skrift. En avis er en publikasjon som kommer ut med en utgivelsesfrekvens på en dag.

Pressen står ofte bak publikasjoner.
Guillermo Vilas

**Guillermo Vilas** (født 17. august 1952 i Mar del Plata i Argentina) er en tidligere profesjonell tennisspiller.

Han ble profesjonell i 1969 og tilhørte verdenseliten i tennis. Han var ranket blant de ti beste 1974&ndash;82. I 1977 nådde han sin høyeste ranking som den nest beste spilleren i verden. Han vant 62 single- og 15 doubleturneringer i løpet av sin tenniskarriere. Han vant fire Grand Slam-titler. Han var forøvrig den første sør-amerikanen som vant en singleturnering i Grand Slam. 

Vilas beste sesong var i 1977 da han vant 16 av 33 turneringer hvilket gjorde at han kom opp i samme antall som Rod Laver hadde klart i løpet av en sesong. Han vant hele 50 kamper på rad, en seiersrekke som ble brutt av Ilie Nastase som da brukte en «spagettistrenget» rackett. Denne typen strenger ble kort tid etterpå forbudt på grunn av at det førte til ekstremt skrudde baller med uberegnelig sprett. I løpet av 1977-sesongen vant han blant annet Grand Slam-turneringene French Open og US Open. Han innehadde også lenge rekorden for flest antall seire på rad på grusunderlag. Denne rekorden på 53 ble slått av Rafael Nadal i mai 2006. 

Guillermo Vilas spilte også på det argentinske Davis Cup-laget. I årene 1970&ndash;73 og 1975&ndash;84 spilte han totalt 81 Davis Cup-kamper hvorav han vant 57. 

Vilas ble i 1991 opptatt i International Tennis Hall of Fame.

## Grand Slam-titler
*  **[[Australian Open]]:**
** Single menn: 1978
** Single menn: 1979
*  **[[French Open]]:**
** Single menn: 1977 (han beseiret Brian Gottfried med 6-0, 6-3, 6-0 i finalen) 
*  **[[US Open (tennis)|US Open]]:**
** Single menn: 1977 (han beseiret Jimmy Connors med  2-6, 6-3, 7-6, 6-0 i finalen)

## Referanser

## Eksterne lenker
*
Primitive Advent Christian Church

**Primitive Advent Christian Church** er et lite samfunn av adventister som brøt ut av Advent Christian Church.  

Samfunnet brukes ordet «*Primitive*» for å vise at de mener de følger den opprinnelige læren til kirken. De skiller seg fra Advent Christian Church hovedsakelig ved at de praktiserer rituell fotvasking og at de krever gjendåp for personer som har forlatt samfunnet dersom de kommer tilbake.

Kirken er meget liten, og hadde bare omkring 400 medlemmer i ni menigheter på begynnelsen av 1990-tallet.

## Referanser
Sinders

**Sinders** (støperikoks) betyr aske på latinsk. Sinders er en hard og tung koks med høy antennelsestemperatur, om lag 600&nbsp;°C. Den er tung og tett og inneholder lite svovel.

Sinders brukes i metallurgiske prosesser og som fast brensel i smelteovner, f.eks når man smelter om skrapjern til stål. Sinders brukes også som brensel i sentralfyringsanlegg.

## Referanser
Vitas Gerulaitis

**Vitas Kevin Gerulaitis** (født 26. juli 1954 i Brooklyn i New York død 18. september 1994) var en profesjonell tennisspiller

Han var en av verdens beste tennisspillere i den andre halvdelen av 1970-årene og begynnelsen av 1980-årene. Han var i 1978 ranket som verdens tredje beste spiller. Han vant 24 single- og 8 doubleturneringer i sin tenniskarriere.

I 1975 vant han double i Grand Slam-turneringen Wimbledon sammen med Sandy Mayer og han spilte sin første Grand Slam-finale i single i 1977 da han beseiret John Lloyd i Australian Open. I sin andre Grand Slam-finale i 1979 i US Open tapte han mot landsmannen John McEnroe som dermed tok sin første Grand Slam-tittel. I 1980 nådde han finalen i French Open, en kamp han tapte for svenske Björn Borg i tre strake sett.

Gerulaitis spilte også på det amerikanske Davis Cup-laget og i løpet av årene 1976 og 1978&ndash;80 spilte han totalt 14 Davis Cup-kamper hvorav han vant 11. 

Gerulaitis døde i en tragisk ulykke i september 1994 i en alder av 40 år. 

## Grand Slam-titler
*  **[[Australian Open]]:**
** Single menn: 1977 (han beseiret John Lloyd med 6-3, 7-6, 5-7, 3-6, 6-2 i finalen)
*  **[[Wimbledon (tennis)|Wimbledon]]:**
** Double menn: 1975 (sammen med Sandy Mayer)

## Referanser

## Eksterne lenker
*
Church of God General Conference (Abrahamic Faith)

**Church of God General Conference** (CGGC) er en gruppe av adventister som også er kjent som Church of God of the Abrahamic Faith and the Church of God General Conference (Morrow, GA). Samfunnet må ikke forveksles med Church of the Blessed Hope (CGAF), som noen ganger kaller seg Church of God of the Abrahamic Faith i perioden 1850-1920.

Church of God General Conference fikk sin begynnelse i 1921. I Waterloo i Iowa ble samfunnet organisert av flere grupper som hadde opparbeidet kontakt med hverandre over en lengre periode. Mindretallets, de ovennevnte Church of the Blessed Hope, dro på grunn av trenden mot troen på en overnaturlig djevelen, deretter å bli effektivt en del av Kristadelfianere.

Kirkens lære omfatter troen på at Jesu liv begynte med hans tilværelse som menneske på jorden, Jesu gjenkomst som konge på jorden og at løftene til Abraham vil bli bokstavelig oppfylt. Bortsett fra djevelen, deler de fleste doktriner med Kristadelfianere.
 
Hovedkvarteret er i Morrow i Georgia, og de utgir tidsskriftet *The Restitution Herald*. som kommer ut to ganger i måneden. Kirken hadde omkring 5000 medlemmer i 90 menigheter i 1998. Kirken har nå assosiasjoner med små grupper i Sør-Korea og Australia, men er primært basert i USA. 

## Referanser
Trebbin

**Trebbin** er en by i Teltow-Fläming-distriktet i Brandenburg i Tyskland. Byen ligger ved elven Nuthe, 14 km nord for Luckenwalde og 36 km sørvest for Berlin sentrum.

## Bilder

Fil:Rathaus-Trebbin.jpg|Rådhuset i Trebbin
Fil:Christinendorf Trebbin church.JPG|Den barokke kirken fra 1754 i Christinendorf
Fil:Trebbin Blankensee Kirche.jpg|Kirken i bydelen Blankensee


## Referanser


## Eksterne lenker
*
Rune Kristiansen

:*For politikeren, se [[Rune E. Kristiansen]]*

**Rune Kristiansen** (født 1964) er en norsk freestyle-utøver som markerte seg spesielt innen skiballett. 

Kristiansen vant verdenscupen i skiballett i sesongene 1991, 1992, 1993 og 1995. Totalt vant han åtte NM. Han tok tredjeplassen i vinter-OL i 1988, og andreplassen i vinter-OL i 1992. (Begge gangene var skiballett bare demonstrasjonsgren). 

Han var medlem av Christiania freestyle skiklubb.  

## Se også
* Liste over mestvinnende verdenscupvinnere i skisport

## Referanser


## Eksterne lenker
*
Hans-Dietrich Disselhoff

**Hans-Dietrich Disselhoff**, egentlig **Johannes-Dietrich Disselhoff**, (født 8. desember 1899 i Trebbin i Brandenburg, død 16. desember 1975) var en tysk arkeolog, etnolog, kulturhistoriker og litteraturviter. Han har en omfattende produksjon av fagbøker, særlig knyttet til studier av indianske kulturer i Sør- og Mellom-Amerika. Flere av hans bøker og vitenskapelige arbeider er oversatt til norsk.

Disselhoff tjenestegjorde i den tyske keiserlige marine under første verdenskrig. Etter krigen ble han en aktiv nasjonalist og avbrøt studiene i Freiberg vinteren 1919 for å delta i kampene i *[[Marine-Brigade von Loewenfeld|Freikorps Löwenfeld]]*, et av de mest kjente frikorpsene i kampen mot kommunistene, særlig etter de harde kampene i Essen.

Disselhoff hadde studier ved universitetene i Freiberg, München og Göttingen, samt tidlige feltstudier i Sør-Amerika.  Årene 1923-1925 var han i Argentina, levde et omflakkende liv med diverse småjobber og studerte søramerikansk, særlig indiansk kultur.

I senere feltstudier tilbrakte han tid sammen med den nære vennen Per Imerslund i Mexico, som han hadde vært huslærer for i Colima i Mexico i 1927-1928. Disselhoff var en svært viktig skikkelse for Imerslunds utvikling, både politisk og som forfatter.

Han tok den tyske doktorgraden Dr. phil. i 1929 og giftet seg i 1936 med Johanna Freidorf. Under andre verdenskrig avtjente han krigstjenesten som offiser i den tyske Kriegsmarine, mens han hadde sin bolig i Potsdam. Etter krigen vendte han tilbake til sin akademiske virksomhet.

## Referanser


## Litteratur
* Emberland, Terje og Rougthvedt, Bernt (2004): *Det ariske idol*, Aschehoug forlag, ISBN 82-03-22964-6
E-billett

**E-billett** er en elektronisk billett som bestilles på internett eller via en app i mobiltelefonen, og så sendes til passasjerens registrerte e-postadresse. Det er enklere og ryddigere enn papirbillett, ettersom man slipper å møte opp på et billettkontor for å forhåndskjøpe billetten og bevare billetten på egnet sted fram til kjøp. Betaling foregår i Norge via VISA eller BBS. 

Dette er en kvittering kunden skriver ut hjemme hos seg selv etter å ha betalt billett over nettbank. Det kan også være en brikke man kjøper for å bruke som identifikasjon i en bomstasjon, hvor systemet da kan trekke penger fra en på forhånd oppgitt bankkonto, eller det kan være en konto hos den aktuelle driver av bomstasjonen, hvor det skjer en avregning hver gang man bruker kortet eller brikken. For å rette opp i eventuelle maskinelle feil kan kunden kontakte sin bank.

I Norge har mange kollektivtransportforvaltere utviklet egne systemer for elektroniske billetter. Det har siden 2014 vært et uttrykt politisk ønske at man skal kunne bruke samme elektroniske billett i hele landet,  noe man for eksempel har kunnet i Nederland siden begynnelsen av 2010-tallet.

## Flytransport

I epostsendingen med elektronisk billett finnes det et vedlegg for hver enkeltstrekning, for hver passasjer, med egen bestillingsreferanse som grunnlag for utstedelse av boardingkort. QR-koder kan også benyttes som boardingkort. 

Flytransportforeningen IATA hevdet å ha spilt en viktig rolle i standardiseringen av elektroniske billetter for reiser over statsgrenser, og i 2008 utstedet IATA sin siste papirbillett. 

På 2010-tallet ble e-billettsystemet videreutviklet, og nå kunne hver passasjer identifisere seg med elektronisk lesbare kort som kan være utstedt av transportør/flyselskap, eller passasjeren kan bruke kredittkort eller bankkort som identifikasjon. Ved innsjekking/bagasjeinnlevering og ombordstigning brukes da kortet, og det blir ikke nødvendig med papirutskrifter. Flerfaktor-autentisering kan brukes for å forhindre svindel, og reisende er fortsatt ansvarlig for å følge lover og regler i landet de eventuelt ankommer.

## Referanser


## Eksterne lenker
* eBillett.no 
* Billettservice.no
Tom Okker

**Tom Okker** (født 1944) er en tidligere profesjonell tennisspiller.

Okker ble profesjonell i 1968 og han var ranket som verdens ti beste tennisspillere i årene 1968–74. I 1974 nådde han sin høyeste ranking som verdens tredje beste single-spillere.

Han vant totalt over hundre turneringer i løpet av sin tenniskarriere. Han vant aldri noen Grand Slam-turnering i single men han vant to double-titler. I single-finalen i US Open i 1968 tapte han knepent mot amatøren Arthur Ashe som vant med (14-12, 5-7, 6-3, 3-6, 6-3). Okker som var profesjonell fikk en sjekk på 14 000 US-dollar mens Ashe fikk $ 28,- for sine utlegg.

Tom Okker spilte også på det nederlandske Davis Cup-laget. I løpet av 1964–68, 1973, 1975, 1978–81 spilte han 35 Davis Cup-kamper hvorav han vant 15.

## Grand Slam-titler
*  **[[French Open]]:**
** double menn: 1973 (sammen med John Newcombe beseiret han Jimmy Connors/Ilie Nastase med 6-1, 3-6, 6-3, 5-7, 6-4 i finalen)
*  **[[US Open (tennis)|US Open]]:**
** double menn: 1976 (sammen med Marty Riessen beseiret han P. Krone/C. Letcher med 6-4, 6-4 i finalen)

## Referanser


## Eksterne lenker
*
Imerslund & Co

**Imerslund & Co**, eller **Imerslund Musikk** ble etablert i 1914 av Thorleif Imerslund, faren til Per Imerslund og er i dag en stor musikkforretning i Oslo. Opprinnelig var butikken et magasin som solgte både instrumenter, plater og fotoutstyr og holdt til i Torggata, rett ved der hvor firmaet fortsatt har en butikk.

Etter hvert ble virksomheten mer rettet inn mot musikk, med et stort utvalg av både instrumenter og plater. I 1935 flyttet butikken inn i større lokaler i Dronningens gate og i 1951 ble butikken kjøpt av Henschien Trekkspillfabrikk i Hønefoss, for så selge den videre til Erling Tronerud i 1965.

I 1970 flyttet forretningen til nye lokaler i «*Strøget*» – Oslos første gågate. Da en høy husleie tvang butikken ut, havnet de i Skippergata 28.

I 1992 ble det etablert en ny musikkbutikk på St. Olavs Plass med navnet *St. Olav Musikksenter*. Butikken var en all round butikk, med et ekstra fokus på trommer.

I 1997 kjøpte St. Olav Musikksenter seg inn i eiersiden av Imerslund Musikk og i 1998 flyttet St. Olav Musikksenter fra sine lokaler på St. Olavs Plass til større lokaler i gamle Torggata Bad, i Torggata 16. 

I 2002 dannet Imerslund og St. Olav Musikk forhandlerkjeden Kick Music med de største musikkhandlerne i landet. Kick ble drevet av Imerslund frem til Kick Music fikk eget kontor i 2004. I 2006 solgte Imerslund Musikk seg ut av Kick Music.

I løpet av de neste årene kjøpte St. Olav Musikksenter opp en større andel av aksjene i Imerslund Musikk, og ble etterhvert største eier og i 2005 fusjonerte selskapene til ett firma. Det nye navnet ble Imerslund Musikk AS, med bakgrunn i den lange og tradisjonsrike historien dette navnet bærer.

I 2006 åpnet Imerslund Musikk Norges største musikkbutikk i Oslo på Schous bryggeri.

## Eksterne lenker
* Imerslund Musikks internettsider med historikk
Erling Olsen

**Erling Olsen** (1901&ndash;1983) var en norsk fagforeningsmann og NS-politiker. Før utbruddet av den annen verdenskrig var Olsen sekretær i Norsk Kommuneforbund, og i denne egenskap ble han en del av Fagopposisjonen av 1940, hvor han raskt ble en av Håkon Meyers nærmeste.

Etter at Elias Volan og Nic Næss ble avsatt som formann og nestformann i AFL av okkupanten 28. september 1940 ble Olsen utpekt til ny sekretær. Selv om han ikke var den eneste i ledelsen med bakgrunn fra Fagopposisjonen, var han den som i størst grad fremmet okkupantens og NS' synspunkter, og han sluttet seg etter hvert til sistnevnte.

I forbindelse med nazifiseringskampanjen rettet mot norsk samfunnsliv sommeren 1941 ble det fra NS-hold gjort fremstøt overfor AFLs formann Jens Tangen om å bytte ut nestleder Ludvik Buland, som også hadde blitt plassert i ledelsen av okkupanten, med Olsen. Tangen nektet å føye seg, og havnet dermed i sterkere konflikt med okkupanten. Da Tangen og Buland ble arrestert i forbindelse med melkestreiken i september 1941 og avsatt som medlemmer af AFL-ledelsen, rykket Erling Olsen opp som nestformann, mens Odd Fossum ble utpekt som ny formann. Det personlige forholdet mellom disse var imidlertid anstrengt, og ved årsskiftet 1942/43 forlot han vervet, offisielt på grunn av alkoholisme. Etter dette jobbet han som kontorsjef i Arbeidsdirektoratet og holdt en lav politisk profil.

Under landssvikoppgjøret ble han i Eidsivating lagmannsrett dømt til 7 års straffearbeid og inndraging av 2000 kr. En anke til Høyesterett ble forkastet.

## Referanser
Thomas Kaiser

**Thomas Kaiser** (født 1970) er en norsk regissør. Han har 25 års fartstid som regissør av drama innen film og TV, blant annet spillefilmen *Mirakel*, Unni Lindells *[[Sørgekåpen]]* på NRK, *[[Fox Grønland]]* på TV 2, samt ungdomsseriene *[[Veddemålet]]* på NRK og *[[Skattejakten (TV-serie 2005)|Skattejakten]]* på NRK, som ble nominert til Gullruten i 2006. 

## Biografi
Kaiser startet som illustratør og tegneserietegner. Han jobbet som rekvisitør ved Den Nationale Scene i Bergen i 1992–93. I 1993 spilte han Blikkmannen i Fotfolkets oppsetning av Trollmannen fra Oz som gjestespilte på Den Nationale Scene i Bergen. I 1994 var han med å grunnlegge barneteateret Krabatene i Bergen, og året etter satte han opp Staffan Göthes stykke *En natt i februar* på Barnas hus i Bergen. 

Sommeren 1996 fikk Kaiser jobb som statistansvarlig på TV-serien *[[Familiesagaen De syv søstre]]*, hvor han samme høst fikk tilbud om å ha regi på seks episoder. Etter ett år i Stockholm, hvor han hadde regi på TV-serien *[[Tre kronor (TV-serie)|Tre Kronor]]*, har Kaiser siden 1998 hatt sitt virke i Oslo.

I 2017 hadde han regi på Mikroteatrets oppsetning av Fredrik Brattbergs «Urtene. Komfyren. Koppen.» Kaiser skrev og regisserte Det Norske Mikroteatrets nettbaserte, live-streamede oppsetning *Sommerfesten*, som hadde urpremiere 27. mai 2020.

## Filmografi
* 2008: *[[Sørgekåpen]]* (TV-serie) – regi på tre episoder (hele serien) à 60 minutter. Krim basert på Unni Lindells bok, produsert av Nordisk Film for NRK. Cecilie Mosli og Fritjov Såheim ble begge nominert til beste skuespiller for sine roller i *Sørgekåpen* ved Gullruten i 2008. 
*2006: *Mirakel* (spillefilm) – regi. Turid Gunnes ble nominert til beste kvinnelige birolle for sin prestasjon i *Mirakel* ved Kosmorama (Kanonprisen) i 2007.
*2005. *[[Skattejakten (TV-serie 2005)|Skattejakten]]* (TV-serie) – regi på seks episoder (hele serien) à 30 minutter. Eventyrserie. Serien ble nominert til Gullruten i 2006 for beste barne- og ungdomsprogram.
*2004: *[[Veddemålet]]* (TV-serie) – regi på seks episoder (hele serien) á 30 minutter. Eventyrserie.
*2002: *[[Pelle Politibil]]* (spillefilm) – regi
*2000–2001: *[[Fox Grønland]]* (TV-serie) – regi på seks episoder (1/4 av serien) à 45 minutter. Regi på episodene 10–12 (sesong 1) og episodene 16–18 (sesong 2). Episode 12 ble nominert til Gullruten i 2002 for beste TV-drama.
*1999–2001 og 2008–2017: *[[Hotel Cæsar]]* (TV-serie) – regi på totalt 282 episoder á 25 minutter.
*1997–1998: *[[Tre kronor (TV-serie)|Tre Kronor]]* (TV-serie) – regi på totalt tolv episoder á 45 minutter.
*1996–1998: *[[Familiesagaen De syv søstre|Syv Søstre]]* (TV-serie) – regi på totalt 20 episoder á 25 minutter.

## Referanser


## Eksterne lenker
*
Fylkesvei 3134

**Fylkesvei 3134** går mellom Askjer bru og Aulerød i Tønsberg kommune.

Frem til 2019 hadde veien betegnelsen  fylkesvei 525 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27525))),farge:%270_0))/hvor:(fylke:(~7))/@228363,6585502,10) 
*
Sandy Mayer

**Sandy Mayer** (født 5. april 1952 i Flushing, New York) er en tidligere amerikansk profesjonell tennisspiller. 

Han vant 10 single- og 24 doubleturneringer i løpet av sin tenniskarriere. Han vant to Grand Slam-titler, begge i double, i 1975 sammen med Vitas Gerulaitis vant han Wimbledon og i 1979 vant han French Open sammen med sin bror Gene Mayer. Sandy Mayer nådde sin høyeste ranking 26. april 1982 da han ble ranket som verdens sjuende beste mannlige tennisspiller. 

## Grand Slam-titler
*  **[[Wimbledon (tennis)|Wimbledon]]:** 
** Double menn: 1975 (sammen med Vitas Gerulaitis beseiret han Dowdeswell/Stone med 7-5, 8-6, 6-4 i finalen)
*  **[[French Open]]:**
** Double menn: 1979 (sammen med Gene Mayer beseiret han Ross Case & Phil Dent med 6-4, 6-4, 6-4 i finalen)

## Referanser

## Eksterne lenker
*
Gibraltars flagg

**[[Gibraltar]]s flagg** er et banner basert på byens våpen fra 1502 og viser en rød borg med en gul nøkkel hengende under seg på hvit over rød flaggduk. Borgen og nøkkelen viser til Gibraltars sentrale militære og strategiske plassering ved innløpet til Middelhavet. Våpenet ble gitt Gibraltar 10. juli 1502 av Dronning Isabella I av Castilla.

Etter å ha vært i bruk siden begynnelsen av 1900-tallet, ble byens flagg offisielt anerkjent av Dronning Elizabeth II i 8. november 1982. Byens flagg tjener også som sivilt flagg og statsflagg på land. 

## Statsflagg
Til sjøs fører Gibraltar en serie flagg basert på britiske flaggmodeller. Statsflagget til sjøs er en *[[Blue Ensign]]* med en særegen variant av byens våpen i flaggets frie ende. Dette ble innført i 1875. Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt. 

Våpenet i statsflagget bærer mottoet *montis insignia calpe*.

## Handelsflagg
Gibraltar har et eget skipsregister og dermed eget handelsflagg. Dette er en *[[Red Ensign]]* som er merket med ytterligere en annen variant av byens våpen i flaggets frie ende. Handelsflagget ble innført 19. mars 1996.

Våpenet i handelsflagget bærer mottoet *montis insignia calpe*. 

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999
Evander Holyfield

**Evander Holyfield** (født 1962) er en profesjonell bokser fra USA. Kallenavnene hans er «**The Real Deal**» og «**The Warrior**». Han er den eneste som har blitt verdensmester i tungvektsboksing fire ganger. Evander bor for tiden i Atlanta med sin kone og tre barn.

## Karriere
Holyfield ble ubestridt verdensmester i tungvektsboksing da han slo James Buster Douglas i 1990. En kamp mot Mike Tyson var lenge planlagt og høyt etterspurt.  Kampen skulle gått i 1991, men etter at Tyson skadet seg på trening og senere ble dømt for voldtekt i 1992 så det ut til at det aldri kom til å skje. Holyfield valgte istedenfor å forsvare tittelen mot den unge og lovende amerikaneren Riddick Bowe. Holyfield ble totalt utklasset over 12 runder og måtte i canvasen i 11 runde. Kampen er regnet som en av de beste kampene på 1990-tallet. I 1993 var det klart for returkamp og Holyfield gjenvant tittelen mot en overvektig Riddick Bowe.

I 1994 tapte Holyfield igjen tittelen mot amerikaneren Michael Moorer. Etter at Mike Tyson i 1995 slapp ut av fengsel, skulle de to rivalene endelig møtes. Holyfield sendte sjokk-bølger gjennom bokseverden da Mike Tyson ble slått ut på teknisk knockout i 11 runde. Returkampen gikk i juni 1997, men den ble stoppet og Tyson diskvalifisert etter at Tyson bet Holyfield i begge ørene i 3. runde. Året etter fulgte en returkamp mot Michael Moorer der Holyfield beseiret Moorer i en brutal kamp. Kampen ble stoppet i 8. runde på teknisk knockout.

I 1999 møtte Holyfield Lennox Lewis i kampen for å bli ubestridt tungvektsmester. Kampen gikk i Madison Square Garden i New York og endte uavgjort på poeng. Avgjørelsen var høyst kontroversiell. Returkampen noen måneder senere i Las Vegas endte med poengseier til Lewis i en jevn kamp.

Holyfield ble historisk da han i 2000 beseiret John Ruiz i kampen om WBA-tittelen og ble den første tungvektsbokseren som ble verdensmester for 4 gang.

I 2007 fikk Holyfield tittelkamp igjen mot russiske Sultan Ibragimov. 45 år gamle Holyfield kunne blitt tidenes eldste mester og verdensmester for femte gang, men i Moskva tapte han kampen på poeng.

Holyfields foreløpige siste kamp var mot danske Brian Nielsen i København 7. mai 2011. Holyfield vant kampen.

## Annet
Holyfield har tilkjennegitt et kristent livssyn.

## OL-medaljer
*  1984  Los Angeles -  Bronse i boksing, lett tungvekt  USA

## Referanser


## Eksterne lenker
* 
*
Rødstrupe (bok)

***Rødstrupe*** er en roman skrevet av forfatteren Jo Nesbø. Det er den tredje boken om politimannen Harry Hole. Handlingen spinner rundt skyld, svik, makt og kjærlighet. Jo Nesbø mottok Bokhandlerprisen for romanen, og den ble av Nitimens lyttere kåret til tidenes beste norske kriminalroman. Bokklubben Krim og Spenning kåret den også til tidenes beste norske kriminalroman

## Handling
Tilbake i Norge etter et langt utenlandsoppdrag får Harry Hole et oppdrag der han deltar i sikkerhetsopplegget i forbindelse med president Bill Clinton sitt norgesbesøk. Ved en misforståelse skyter og sårer Harry Hole en amerikansk Secret Service-agent. Denne hendelsen blir dysset ned, og Hole sparkes oppover til overvåkingspolitiet. Her får han kunnskap om at en automatrifle av merket Märklin, som er verdens attentatvåpen nummer en, har havnet i Oslo. Harry Hole er raskt på sporet av norske frontkjempere, nynazister og en kontakt med kodenavnet Prinsen som tilsynelatende har forbindelser til politiet. En morder går løs i Oslo. 

## Referanser


## Eksterne lenker
* VG.no:Bokanmeldelse: Jo Nesbø: «Rødstrupe»
* ''Rødstrupe'' på Aschehougs hjemmeside
Håndball-EM 2006 for kvinner

**Håndball-EM 2006 for kvinner** ble arrangert i Skövde, Malmö, Göteborg og Stockholm i Sverige i perioden mellom 7. desember til 17. desember 2006 og ble vunnet av Norge som slo Russland 27-24 i finalen.

Mesterskapet var også den europeiske kvalifiseringen til Sommer-OL i 2008 og Norge sikret seg dermed en plass til dette mesterskapet.

## Arenaer
Mesterskapet ble holdt i følgende byer og haller:
*Skövde, Arena Skövde (Innledende runde - Gruppe A)
*Malmö, Baltiska Hallen (Innledende runde - Gruppe D)
*Göteborg, Scandinavium (Innledende runde - Gruppe B og Hovedrunde - Gruppe 1)
*Stockholm, Hovet (Innledende runde - Gruppe C, Hovedrunde - Gruppe 2 og Finalekampene)

## Trekning
Følgende nasjoner ble kvalifisert:

## Innledende runde
### Gruppe A

----

----

----

### Gruppe B

----

----

----

### Gruppe C

----

----

----

### Gruppe D

----

----

----

## Hovedrunden
### Gruppe I

----

----

----

### Gruppe II

----

----

----

## Sluttspillet
### Utslagsrunder

### Kamp om 5.-plass

### Semifinalar

----

### Bronsefinale

### Finale

## Plassering og statistikk
### Sluttplassering

### All-starlag

|}

### Toppskårere

## Norges spillertropp

## Se også
* Håndball-EM 2006 for menn

## Referanser

## Eksterne lenker
*
Ludvik Buland

**Ludvik Buland** (født 6. mai 1893 i Hegra i Nord-Trøndelag, død 5. februar 1945) var en norsk fagforeningsmann.

Han var sønn av småbruker og sagbruksarbeider Gunnar Lorentsen Buland (1871–1947) og hans kone Kristine Ingebrigtsdatter Kleivgjerdet (1868–1955). Etter folkeskole og handelsskole ble han i 1914 ansatt i NSB i Trondhjem, hvor han ble forfremmet til stasjonsformann. Ved utbruddet av den andre verdenskrig var han formann i Norsk Jernbaneforbund, og sluttet seg til fagopposisjonen av 1940. Partipolitisk var Buland organisert i Norges Kommunistiske Parti.

Den 28. september 1940 ble han plassert i ledelsen for AFL og erstattet Nic Næss, som var blitt fjernet av okkupanten, som nestformann. Da nazifiseringskampanjen ble iverksatt sommeren 1941 sto Buland i spissen for AFLs motstand mot dette, noe som førte til at han ble arrestert og forsøkt avsatt. At dette mislyktes var viktig for at AFL-formann Jens Tangen havnet i motsetningsforhold til okkupanten og NS. I forbindelse med melkestreiken, som ble det endelige vendepunktet for AFLs legalitet, 10. september 1941 ble Buland sammen med fire andre fagforeningsledere dømt til døden i en tysk standrett. Viggo Hansteen og Rolf Wickstrøm ble henrettet, mens Buland, Harry Vestli og Josef Larsson ble benådet og idømt livsvarig tukthus. Buland døde i en Nacht und Nebel-leir ved Coswig i Tyskland kort tid før krigens slutt.

## Referanser


## Eksterne lenker
*
Ragnhild Aamodt

**Ragnhild Margrethe Aamodt** (født 1980) er en norsk håndballspiller som spiller for Sarpsborg Idrettslag. Fra 2002 til 2008 spilte hun 133 kamper og scoret 314 mål for det norske landslaget. Hun spilte seks sesonger i Danmark. Hun spiller høyre kant, og kom med på den danske eliteserien All Star Team tre ganger.

## Karrièren
Hun startet sin håndballkarrière i Skjeberg IF da hun var 4 år gammel. Etter et par sesonger i den GOG Svendborg, reiste hun til Ikast-Brande i 2005. Der ble hun fram til hun i 2009 valgte å reise hjem til Norge for å jobbe i Infotjenester og spille for Sarpsborg IL i 2. divisjon.

## Meritter landslag
* EM 2008 – Gull
* OL 2008 – Gull
* VM 2007 – Sølv
* EM 2006 – Gull
* VM 2005 – 9.-plass
* EM 2004 – Gull
* VM 2003 – 6.-plass

## Referanser


## Eksterne lenker
*
Flaggermusmannen (bok)

***Flaggermusmannen*** er en kriminalroman fra 1997 av Jo Nesbø. Dette er den første boken i serien om Harry Hole, politimannen Nesbø skriver om.

## Handling
Bokens handling er lagt til Australia, der Hole er blitt sendt for å hjelpe politiet der med å oppklare voldtekten og drapet på en ung, norsk jente med B-kjendisstatus. I bakgatene i Sydney møter Hole og den australske politimannen han har med seg både prostituerte, halliker, transvestitter og langere. Han forelsker seg i den svenske bartenderen Birgitta, og det går litt frem og tilbake med følelsene deres gjennom boken.

## Eksterne lenker
* Utgaven fra 1997 | 1999 hos Nasjonalbiblioteket.
* ''Flaggermusmannen'' på Jo Nesbøs nettside
* Anmeldelse på Dagbladet.no
* ''Flaggermusmannen'' på Aschehougs hjemmeside
Håndball-EM 1996 for kvinner

**Håndball-EM 1996 for kvinner** (det andre) ble arrangert mellom 6. desember og 15. desember 1996 i Danmark. Arenaene var lokalisert i Brøndby, Vejle, Fredericia og Herning.

**4.** 
**5.** 
**6.** 
**7.** 
**8.** 
**9.** 
**10.** 
**11.** 
**12.** 

## Norges lag
Heidi Tjugum, Annette Skotvoll, Jeanette Nilsen, Tonje Larsen (Larvik), Kjersti Grini (Bækkelaget), Sahra Hausmann (Bækkelaget), Susann Goksør (Bækkelaget), Kari Solem (Byåsen), Monica Vik-Hansen (Larvik), Trine Haltvik (Byåsen), Kristine Moldestad (Larvik), Mette Davidsen (Tertnes), Janne Tuven (Stabæk), Ellen Thomsen (Stabæk), Silje Bolset. Trener: Marit Breivik
## Eksterne lenker
*
Sorgenfri (bok)

***Sorgenfri*** er den fjerde boka om Harry Hole av Jo Nesbø, gitt ut i 2002.

Hovedpersonen Harry er forandret. Han er nå tørrlagt alkoholiker og har fått seg kjæreste, Rakel, og et stebarn, Oleg, som han virkelig bryr seg om. Han er blitt en mer sårbar person, for nå har han noe å miste. 

Romanen åpner med et usedvanlig brutalt bankran som ender i et drap. En filialsjef i Oslo-banken får 25 sekunder på å tømme minibanken. Han bruker seks sekunder for mye, og en ansatt, Stine Grette, blir drept. Det blir satt på store ressurser for å finne ut av ranet/drapet, blant annet med to uavhengige etterforskningsgrupper. Harry leder den ene gruppen sammen med den nyutdannede Beate Lønn. Tidlig i etterforskningen blir han lokket hjem til en gammel flamme, den mystiske og forførende Anna. Den kvelden får Harry en «blackout», tilsynelatende etter for mye å drikke, og når det ikke kunne bli verre, så blir Anna funnet død i sengen. Mye av boka dreier seg om at Harry vil bevise sin uskyld.

Gjennom hele boken må han krige om kjærlighet, svik og hevn.

## Eksterne lenker
* ''Sorgenfri'' på Aschehougs hjemmeside
Jerseys flagg

**[[Jersey]]s flagg** besto tradisjonelt av et rødt andreaskors på hvit duk. I 1979 bestemte landets parlament at øyas historiske våpenskjold skulle legges til flagget; loven trådte i kraft i 1981. Våpenet bærer tre gule løver i rødt felt og er således identisk med Englands våpen. Våpenet ble i 1290 gitt til bailiffen av Jersey. Bakgrunnen for at Jersey som flagg fører rødt andreaskors er ukjent. Likheten med det irske St.Patricks-korset har fått noen til å anta at Jerseys flagg baserer seg på en mistolkning av gamle nederlandske flaggkart.

## Statsflagg og handelsflagg
Jerseys statsflagg er en *[[Blue Ensign]]* med ukronet våpenskjold i flaggets frie ende. I motsetning til naboøya Guernsey har ikke Jersey noe eget handelsflagg. Skip registrert på Jersey benytter rent britisk handelsflagg, *[[Red Ensign]]*.

## Viseguvernørens flagg
Viseguvernøren er kronens representant på Man og fører eget flagg etter samme modell som guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
Emilie

**Emilie** er et opprinnelig tysk kvinnenavn som betyr «rival». **Émilie** er en fransk  variant av navnet som er svært utbredt i Canada og Frankrike. 

## Etymologi
*Emilie* er en opprinnelig tysk variant av *[[Emily]]*, som er feminin form av *[[Emil]]*. Opprinnelsen er det romerske familienavnet *Aemilius* som er dannet av det latinske ordet *aemulus* som betyr «rival». Det kan også bety «vennlig» eller «ivrig».

## Utbredelse
Navnet *Emilie* var vanlig i Norge på siste halvdel av 1800-tallet og igjen fra 1980-årene og hadde en popularitetstopp med 1,7 % i 1999.

*Émilie* er i dag et svært vanlig kvinnenavn i Canada og Frankrike. *Emilie* er vanlig blant annet i Norge og Tsjekkia, og *Emelie* er vanlig i Sverige.

|}

## Navnedag
*Emilie* har navnedag i flere land, oftest 19. mai. Den norske navnedagen er .

## Kjente personer med navnet
* Émilie du Châtelet (1706–1749), fransk matematiker og fysiker
* Emilie Flygare-Carlén (1807–1892), svensk forfatter
* Emilie Björksten (1823–1896), finsk forfatter og poet
* Emilie Schindler (1907–2001), østerriksk-ungarsk humanist
* Émilie Simon (født 1978), fransk sanger og komponist
* Emilie de Ravin (født 1981), australsk skuespiller
* Emilie Nicolas (født 1987), norsk musiker og skuespiller
* Emilie Skolmen (født 1992), norsk skuespiller og programleder
* Emilie Enger Mehl (født 1993), norsk politiker
* Emilie Voe Nereng (født 1995), norsk influencer

## Referanser


## Eksterne lenker
* 
*
Marekors (bok)

***Marekors*** er den femte boken om Harry Hole av Jo Nesbø, gitt ut i 2003. Igjen er Harry Hole på fylla, og forholdet til kjæresten er slutt. Hans overordnede har gitt ham opp, og det er fire uker til han står uten jobb. Det står rett og slett dårligere til med Hole enn noen gang før. Han blir tildelt et siste oppdrag, og hans partner denne gangen er Tom Waaler, som han har hatt personlige problemer med. 

En kvinne med avklippet pekefinger er funnet drept i Oslo. På åstedet er det risset inn et marekors. Flere mennesker blir drept. Flere marekors og jakten på en seriemorder er i gang.

## Eksterne lenker
* Anmeldelse i Aftenbladet
* Anmeldelse hos NRK
* ''Marekors'' på Aschehougs hjemmeside
Frelseren

:*«Frelseren» er også et navn brukt om [[Jesus Kristus]]*

***Frelseren*** er Jo Nesbøs sjette bok i serien med kriminalromaner om etterforskeren Harry Hole, gitt ut i 2005.  Historien er lagt både til Oslo og til byen Vukovar i Kroatia.  Hendelsesforløpet spenner mellom to faser. I 1991 blir en jente voldtatt under en samling på Frelsesarmeens sommersted utenfor Oslo.  Og i den kroatiske byen Vukovar har en tenåring med kodenavnet Den Lille Frelseren greid å sprenge tolv serbiske stridsvogner under beleiringen av byen. I 2003 midt under en førjulskonsert på Egertorget skytes en frelsessoldat (Robert Karlsen) av en person i folkemengden.  Dagbladets fotograf fanger opp kaoset.

## Eksterne lenker
* ''Frelseren'' på Aschehougs hjemmeside
Kommunestyrevalg i Hitra kommune (1837–1963)

**Tidligere kommunestyrevalg i [[Hitra (tidligere kommune)|Hitra kommune]]** i perioden 1945 til 1959. Hitra var egen kommune fra 1. januar 1877 (da Frøya og Kvenvær ble fraskilt) til 1. januar 1964. Da ble de tidligere kommunene Hitra, Fillan, Sandstad og Kvenvær kommuner slått sammen til den nye Hitra kommune.

## Kommunevalget 1959

## Kommunevalget 1955

## Kommunevalget 1951

## Kommunevalget 1947

## Kommunevalget 1945

## Kommunevalget 1937

## Se også
*Kommunestyrevalg i Hitra kommune (1963–)
*Kommunestyrevalg i Sandstad kommune (1945–1959)
*Kommunestyrevalg i Fillan kommune (1945–1959)
*Kommunestyrevalg i Kvenvær kommune (1945–1959)

## Referanser
Raúl Ramírez

**Raúl Ramírez** (født 20. juni 1953 i Ensenada i Baja California i Mexico) er en tidligere profesjonell meksikansk tennisspiller.

Han var ranket som verdens fjerde beste mannlige singlespiller 7. november 1976 og som den sjette beste double-spilleren 3. januar 1983. Ramirez vant 19 single- og 59 doubleturneringer i løpet av sin tenniskarriere. 

Han vant ikke noen Grand Slam-tittel i single, men i double har han vunnet tre, French Open i 1975 og 1977 og Wimbledon i 1976 alle sammen med Brian Gottfried fra USA.  

I 1981 giftet han seg med tidligere Miss Universe, Maritza Sayalero. Paret bor i Ensenada og har tre barn: Rebecca (født 1982), Raúl (1984) og Daniel Francisco (1989).

## Grand Slam-titler
*  **[[French Open]]:**
** Double menn: 1975 (sammen med Brian Gottfried)
** Double menn: 1977 (sammen med Brian Gottfried)
*  **[[Wimbledon (tennis)|Wimbledon]]:**
** Double menn: 1976 (sammen med Brian Gottfried)

## Referanser


## Eksterne lenker
*
Fylkesvei 680 (Vestfold)

**Fylkesvei 680 i Vestfold** gikk mellom Kopstad i Horten og Fon i Re kommune. Veien var 11,5&nbsp;km lang.

Strekningen Kopstad–Svinevoll sto ferdig 1902.

2019 ble strekningen erstattet av fylkesvei 3186 og fylkesvei 3222.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 3178

**Fylkesvei 3178** (før 1. juli 2019, *fylkesvei 665*) i Vestfold går mellom Revetal i Tønsberg og Ra i Horten kommuner. 
Traséer: Ra – Solerød (4,8&nbsp;km), Nordby – Revetal (7,3&nbsp;km)

Frem til 2019 hadde veien betegnelsen  fylkesvei 665 (Vestfold).

## Kommuner og knutepunkter

## Referanser


## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27665))),farge:%270_0))/hvor:(fylke:(~7))/@237560,6589878,10) 
*
Brian Gottfried

**Brian Edward Gottfried** (født 27. januar 1952 i Baltimore, Maryland) er en tidligere profesjonell amerikansk tennisspiller.

Han var ranket som verdens tredje beste mannlige singlespiller 19. juni 1977. Han vant 24 single- og flere doubleturneringer i løpet av sin tenniskarriere. Han vant blant annet tre Grand Slam-titler i double; French Open i 1975 og 1977 og Wimbledon i 1976 alle sammen med Raúl Ramírez fra Mexico.  
 
Gottfried vant ikke noen Grand Slam-tittel i single men han var finalist i French Open i 1977, men tapte for argentineren Guillermo Vilas i tre strake sett (0-6, 3-6, 0-6)

## Grand Slam-titler
*  **[[French Open]]:**
** Double menn: 1975 (sammen med Raúl Ramírez)
** Double menn: 1977 (sammen med Raúl Ramírez)
*  **[[Wimbledon (tennis)|Wimbledon]]:**
** Double menn: 1976 (sammen med Raúl Ramírez)

## Referanser


## Kilder
* www.atpworldtour.com om Brian Gottfried

## Eksterne lenker
*
Lillebælt

**Lillebælt** er sundet mellom Jylland og Fyn i Danmark.

Lillebælt har en maksimal dybde på ca. 75 meter og er dypere end Storebælt. 10 % av vannutskiftningen mellom indre Østersjø og Kattegat går gjennom sundet.

To broer fører trafikken over beltet: «Den gamle lillebæltsbro», bygget mellom 1929 og 1935 for bil- og togtrafikken, og «Den nye lillebæltsbro» fra 1965–70 som fører motorveien over. 

## Se også
* Storebælt

## Referanser
Francisco de Miranda

**Sebastián Francisco de Miranda y Rodríguez** (født 28. mars 1750, død 14. juli 1816) er vanligvis kjent bare som Francisco de Miranda. Han var venezuelansk revolusjonær, men feilet i planene om å frigjøre Spanias amerikanske kolonier. Han anses som forløper for frigjøringshelten Simon Bolivar, som lykkes med verket Miranda måtte se feile. 

Miranda gjennomførte omfattende reiser, også i Europa. Fra september til desember 1787 besøkte Miranda Norge og Sverige.

## Referanser


## Litteratur
* Arno Berg: Miranda i Christiania. I St. Halvard 1957.